Mario L. Cuezon - Wikipedia

# Mario L. Cuezon

### Gikan sa Wikipedia, ang gawasnong ensayklopedya

Si Mario L. Cuezon usa ka magsusulat sa pinulongang Binisayang Sinugboanon. Natawo siya ug nagdako sa Jimenez, Misamis Occidental, Mindanao.

## [usba] Edukasyon

Natapos niya ang batsilyer sa arte, mayor sa pilosopiya ug maynor sa siyensiya sa politika sa Kolehiyo sa mga Katilingbanong Siyensiya ug Pilosopiya sa Unibersidad sa Pilipinas, Diliman, Dakbayan sa Quezon.

Nahuman niya ang master sa arte sa Pilipino, mayor sa mamugnaong pagsulat, sa Kolehiyo sa Arte ug Literatura sa mao gihapong unibersidad.

Ang iyang tesis nag-ulohag "Isang Mama, Tatlong Akda sa Tatlong Wika (Ang mga Unang Akdang Prosa ni Mario L. Cuezon sa Cebuano, Ingles at Filipino)". Sa pagpasa niya sa maong tesis, kini ang kinatas-an sa mga nasabmit sa UP CAL Graduate Studies Office. Apil niini ang duha ka nobela sa Iningles (Revolution, An Office Job) ug Sinugboanon (Amang Djani: Usa ka Kaswal sa Usa ka Munisipyo Usa ka Hapon Niana) ug ang koleksiyon sa mga Tinagalog nga mga sugilanon (Ang Barkada at ang Puta o ang Puta at ang Barkada at iba pang mga Kuwento).

Kini ang unang higayon nga nasabmit ang usa ka Sinugboanong nobela nga walay hubad.

Kauban sa iyang panel sa pagdepensa sa iyang tesis sila si Dr. Ariel Agcaoili, Prof. Ligaya Tiamson-Rubin, Prof. Eugene Evasco, ug Prof. Luna Sicat.

## [usba] Mga Sinulat

- Amang Djani: Usa ka Kaswal sa Usa ka Munisipyo Usa ka Hapon Niana, nobela (Bisaya Magasin)
- Saga sa Gugma Ni Jimmy ug Perly, mga sugilanon

## [usba] Publikasyon

Sa iyang pag-eskuyla sa kolehiyo isip usa ka UP-Government Scholarship Grantee, nahimo siyang staffmember sa mga campus publications sama sa Sinag (official student paper sa UP College of Arts and Letters ug pagkabuak niini sa tulo ka kolehiyo, sa UP College of Social Sciences and Philosophy) ug sa Philippine Collegian (official student paper sa UP Diliman). Nahimo usab siyang contributor sa Diliman Review.

Nakadaog siya og ganti sa maikling dula (Cubicle) ug sa maikling kuwento (Ang Barkada at ang Puta o ang Puta at ang Barkada) sa Gawad CCP (Cultural Center of the Philippines) sa 1998 ug 1999. Napablis ang Cubicle sa Diliman Review ug ang Ang Barkada... sa Ani (Dec. 1989). Naapil usab ang "Ang Barkada..." sa antolohiyang Women's Bodies, Women's Health diin siya lamang ang lalaking manunulat nga naapil.

Matud pa sa hurado sa CCP contest nga sila si Dr. Rosario Cruz Lucero, Liwayway Arceo ug Fanny Garcia, makit-an sa iyang istoryang "Ang Barkada..." "ang lawak ng naabot ng naabot ng kanyang eksperimentasyon".

Cited ang iyang ngalan sa artikulong Short Story sa CCP Encyclopedia of Philippine Literatures isip usa sa mga manunulat nga nagpadayon sa "fusion of modernism and committment in the Philippine short story" uban nila ni Ninotchka Rosca, Jose Dalisay, ug uban pa.

Uban sa mga modernist niyang mga istorya ang "Pastilan" (Filipino, published sa Mirror Weekly, gihubad sa Bisaya), "Ang Babaeng Walang Utong" (Mirror Weekly), "Musang" (Phil. Collegian Literary Folio), "Ang Huling Dalaw sa Fort Santiago" (Filmag), "Tagay" (Likhaan 2006), "Tagay Pa" (Philippine Humanities Review, UP).

Napablis ang iyang nobelang Amang Djani sa Bisaya gikan niadtong Mayo 2005 taman sa Marso 2006. Usa kini ka nobelang nagpakita sa korapsyon sa usa ka munisipyo.

Ang uban niyang mga istorya, balak, gumalaysay, feature articles ug balita napablis sa lain-laing publikasyon sama sa Graphic, Free Press, Bisaya, Liwayway, Malindang Herald (Ozamiz), Malindang Tribune (Oroquieta), Panguil Bay Monitor (Ozamiz), Misamis Observer, Misamis Weekly, Salaysayon ug uban pa.

Retrieved from "http://ceb.wikipedia.org../../../m/a/r/Mario_L._Cuezon_4471.html"

Categories: Mga magsusulat sa Sinugboanon | Mga magsusulat nga Sugboanon

##### Views

- Artikulo
- Panaghisgot-hisgot
- Current revision

##### Pangita